
KLASA: 601-02/26-26/9
URBROJ: 2178-11-4-01-26-9
Vrpolje, 15. srpnja 2026. godine

Na temelju članka 20. i članka 35. stavka 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), članka 57. Statuta Dječjeg vrtića „Leptir“ („Službeni glasnik Općine Vrpolje“ broj 6/25, 12/25 i 4/26 i „Službeni glasnik Općine Sikirevci“ broj 4/25, 13/25 i 3/26) i članka 9. Pravilnika o upisu djece i o mjerilima upisa te o ostvarivanju prava i obveza korisnika usluga u Dječjem vrtiću „Leptir Vrpolje“  („Službeni glasnik Općine Vrpolje“ broj 6/25 i 4/26 i „Službeni glasnik Općine Sikirevci“ broj 4/25 i 3/26), te Odluke o upisu djece u Dječji vrtić „Leptir Vrpolje“ koju je Upravno vijeće donijelo na 27. sjednici održanoj 15. srpnja 2026. godine, Dječji vrtić „Leptir Vrpolje“ objavljuje

[bookmark: _Hlk217895286]JAVNI POZIV ZA UPIS DJECE
U DJEČJI VRTIĆ „LEPTIR VRPOLJE“ 
ZA PEDAGOŠKU GODINU 2026./2027.

Dječji vrtić „Leptir Vrpolje“ upisuje djecu u pedagošku godinu 2026./2027. od navršene  godine života djeteta do polaska u osnovnu školu u redovite cjelodnevne i poludnevne programe njege, odgoja i obrazovanja, zdravstvene zaštite, prehrane i socijalne skrbi, koji su prilagođeni razvojnim potrebama djece te njihovim mogućnostima i sposobnostima, a usklađeni s radnim vremenom zaposlenih roditelja.
Za pedagošku godinu 2026./2027. obavit će se upisi djece rane i predškolske dobi u sljedeće mješovite odgojno-obrazovne skupine za djecu od navršene  godine života do polaska u školu sukladno slobodnim mjestima kako slijedi:

a) u sjedištu Dječjeg vrtića u Vrpolju, Hrvatskih branitelja 8 pod nazivom Dječji vrtić „Leptirić“
b) u Područnom odjelu „Sunčana“ u Sikirevcima, Ulica Vladimira Nazora 1

Redoviti programi u koje se djeca upisuju su sljedeći:
· cjelodnevni program u trajanju od 10 sati dnevno.
· poludnevni program s ručkom u trajanju od 5-6 sati dnevno,.
· poludnevni program bez ručka u trajanju od 5-6 sati dnevno
		


Članak 1.
	 Roditelj djeteta koje je upisano u prethodnoj pedagoškoj godini (u daljnjem tekstu: roditelj korisnik usluga) dužan je predati Zahtjev za nastavak korištenja usluga (u daljnjem tekstu: Zahtjev) za svaku sljedeću pedagošku godinu u kojoj će u kontinuitetu nastaviti koristiti usluge Ustanove. Obrazac Zahtjeva izdaje Ustanova.
Temeljem podnesenih Zahtjeva utvrđen je broj djece koja nastavljaju korištenje usluga  te sukladno navedenom broj slobodnih mjesta (Članak 3).
 
Članak 2.
U vrtićki program mješovite odgojno-obrazovne skupine (1-3.godina života), upisuju se djeca rođena od 1.rujna 2023. do 31.kolovoza 2025. U mješovito odgojno-obrazovnu skupinu od treće godine do polaska u školu upisuju starija od 1.rujna 2023.  U mješovito odgojno-obrazovnu skupinu od četvrte godine do polaska u školu upisuju starija od 1.rujna 2022.
Članak 3.
	U sjedištu Dječjeg vrtića „Leptir Vrpolje“, upisuju se djeca prema dobnim skupinama i broju slobodnih mjesta kako slijedi:
	
	MJEŠOVITA ODGOJNO-OBRAZOVNA SKUPINA
	Broj djece sukladno DPS
	Slobodna mjesta za upis djece

	1. Djeca u dobi od navršenih godinu dana do treće godine života
	12
	3

	2. Djeca od treće godine do polaska u školu
	20
	7

	3. Djeca od četvrte godine do polaska u školu 1
	22
	0

	4. Djeca od četvrte godine do polaska u školu 2
	22
	8


	

	U Područnom odjelu „Sunčana“ Sikirevci, Ulica Vladimira Nazora 1 upisuju se djeca prema dobivenim skupinama i broju djece kako slijedi:
	MJEŠOVITA ODGOJNO-OBRAZOVNA SKUPINA
	Broj djece sukladno DPS
	Slobodna mjesta za upis djece

	1. Djeca od treće godine do polaska u školu
	20
	14

	2. Djeca od četvrte godine do polaska u školu 1
	22
	2

	3. Djeca od četvrte godine do polaska u školu 2
	22
	12







Članak 4.
Prilikom upisa djece primjenjuje se bodovanje upisne dokumentacije čime pojedina djeca stječu prednost prilikom upisa. Bodovi su naznačeni u tablici kako slijedi: 
	Kriterij (obvezni prema Zakonu)
	Bodovi
	Napomena / dokaz

	Dijete roditelja invalida Domovinskoga rata
	20
	Rješenje/ potvrda

	Dijete iz obitelji s troje ili više djece
	10
	Izvod iz matične knjige rođenih

	Oba zaposlena roditelja 
	15
	Potvrda poslodavca/elektronički zapis/ ovjerena potvrda poslodavca za radnike u inozemstvu

	Dijete s teškoćama u razvoju ili kroničnom bolesti (nalaz stručnjaka/ liječnika)
	20
	Nalaz tijela vještačenja / potvrda pedijatra

	Dijete samohranog roditelja
	15
	Potvrda o statusu roditelja

	Djeca iz jednoroditeljskih obitelji
	10
	Dokumentacija socijalnog ureda

	Dijete osobe s invaliditetom (HR registar osoba s invaliditetom)
	15
	Potvrda iz registra

	Dijete ostvarilo pravo na socijalnu uslugu udomiteljske obitelji
	15
	Potvrda socijalne službe

	Prebivalište ili boravište na području vrtića
	30
	Potvrda prebivališta

	Roditelji primaju doplatak za djecu
	8
	Rješenje o doplatku

	Roditelj korisnik zajamčene minimalne naknade
	8
	Rješenje o naknadi



Članak 5.
	
Uz ispunjeni obrazac zahtjeva za upis djeteta u dječji vrtić,  roditelji ili skrbnici su dužni priložiti osnovnu dokumentaciju kako slijedi:

Za dijete:
· Rodni list djeteta,
· Potvrda liječnika o zdravstvenom stanju djeteta (preslika iskaznice imunizacije i potvrda o sistematskom pregledu djeteta ne starija od mjesec dana).
Za dokaz prebivališta:
· Preslika osobnih iskaznica oba roditelja ili skrbnika ili potvrda prebivališta izdana od strane nadležnog tijela.
Za dijete roditelja žrtve i invalida Domovinskog rata:
· Preslika Rješenja o statusu žrtve i invalida Domovinskog rata.
Za dijete zaposlenog/ih roditelja/skrbnika:
· Potvrda poslodavca o zaposlenju, (za inozemne radnike ovjerena potvrda poslodavca o zaposlenju)
· Dokaz o samostalnom obavljanju djelatnosti – rješenje, obrtnica / dokaz o statusu poljoprivrednika ili elektronički zapis iz HZMO.
-Za dijete nezaposlenog roditelja/skrbnika:
· Potvrda HZZZ o statusu nezaposlenosti roditelja/skrbnika ili elektronički zapis HZMO.
[bookmark: _Hlk163734886]-Za dijete roditelja/skrbnika na rodiljnom ili roditeljskom dopustu:
· Potvrda ili Rješenje HZZO o rodiljnom ili roditeljskom dopustu,
· Potvrda poslodavca o zaposlenju,
· Potvrda HZZZ ili elektronički zapis iz HZMO.
· 
-Za dijete samohranog roditelja/skrbnika:
· Rodni list roditelja/skrbnika,
· Smrtni list za preminulog roditelja/skrbnika,
· Potvrda o nestanku drugog roditelja/skrbnika,
· Druga javna isprava kojom se dokazuje da roditelj sam skrbi i uzdržava dijete: potvrda nadležnog Hrvatskog zavoda za socijalni rad.

-Za dijete koje živi samo s jednim roditeljem/skrbnikom (jednoroditeljska obitelj):
· Rodni list roditelja/skrbnika, 
· Presuda o razvodu braka ili drugi dokaz da drugi roditelj/skrbnik ne živi u zajedničkom kućanstvu.

-Za dijete osoba s invaliditetom
            -     Potvrda iz Registra osoba s invaliditetom

- Za dijete iz obitelji s troje ili više djece
             - Izvodi iz matične knjige rođenih

-Za dijete uzeto na skrb i uzdržavanje i dijete u udomiteljskoj obitelji: 
· Rješenje ili potvrda nadležnog Hrvatskog zavoda za socijalni rad. 

-Za dijete s teškoćama u razvoju:
Nalaz i mišljenje nadležnog tijela iz sustava socijalne skrbi ili potvrdu izabranog     pedijatra ili   obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja

-Za dijete koje ima preporuku Hrvatskog zavoda za socijalni rad za smještaj u Dječji vrtić: 
· Preporuka navedenog Zavoda.

-Za dijete čiji roditelji primaju doplatak za djecu
            -    Rješenje o doplatku

-Za dijete čiji je  roditelj korisnik zajamčene minimalne naknade
             - Rješenje o naknadi

-Za dijete koje zajedno s roditeljima nema prebivalište na području Općine Vrpolje i Općine Sikirevci:
· Rješenje/odluka/potvrda, zaključak o sufinanciranju boravka djeteta druge jedinice lokalne samouprave. 


Ukoliko dvoje ili više djece ostvari jednak broj bodova redoslijed na Listi reda prvenstva utvrđuje se po kriteriju starosti djeteta, od starijeg prema mlađem za vrtićke skupine djece, a od mlađeg prema starijem za jasličke skupine djece.

Članak 6.

[bookmark: _GoBack]Prijave za upis uz potpunu dokumentaciju zaprimat će se od 16. srpnja 2026. godine do isteka upisnog roka od 15 dana zaključno s 31. srpnja 2026. godine u vremenu 9 - 14 sati radnim danom osobnim dolaskom u prostorije Dječjeg vrtića „Leptir Vrpolje“, Hrvatskih branitelja 8, Vrpolje.
Roditelj je dužan u upisnom roku predati Prijavu s potpunom dokumentacijom i to za svako dijete koje prijavljuje u pojedinačnoj koverti.
U prijavi roditelj/udomitelj ili skrbnik odabire željeni program koji se provodi u dječjem vrtiću.

Prijave zaprimljene nakon roka i prijave s nepotpunom dokumentacijom neće se razmatrati.
Na temelju utvrđenih bodova i u okviru slobodnih mjesta sastavlja se Privremena lista s rezultatima upisa djece, odnosno Povjerenstvo za provedbu upisa predlaže Upravnom vijeću. Odluku o rezultatima upisa djece rane i predškolske dobi u programe Ranog i predškolskog odgoja i obrazovanja za pedagošku godinu 2026./2027.g.

Privremena lista s rezultatima upisa djece objavit će se na mrežnim stranicama Dječjeg vrtića „Leptir Vrpolje“ u roku od 15 dana po isteku roka za podnošenje Zahtjeva za upis djece.


Članak 7.

Postupak upisa djece u program Dječjeg vrtića provodi Povjerenstvo za upis djece.
Povjerenstvo podnosi Upravnom vijeću prijedlog odluke o upisu, a Upravno vijeće donosi Konačnu listu o upisu.
  Poredak na Listi reda prvenstva utvrđuje se zbrojem bodova za svako dijete na osnovu kriterija iz članka 10. ovog Plana.
 Lista reda prvenstva objavljuje se na  mrežnoj stranici vrtića. 
Ukoliko roditelj djeteta odustane od upisa ili odbije ponuđeno mjesto, ne uvrštava se na Listu s konačnim rezultatima upisa.

Članak 8.
Roditelj ima pravo prigovora na Listu reda prvenstva u dijelu koji se odnosi na njegovo dijete u roku od tri dana od objave Liste reda prvenstva. Prigovor se podnosi u pisanom obliku osobnim dolaskom na adresu Dječjeg vrtića „Leptir Vrpolje“, Hrvatskih branitelja 8, Vrpolje ili na e-mail: dvleptirvrpolje@gmail.com
 Odluku o prigovoru donosi Upravno vijeće u roku od sedam dana od dana isteka roka za podnošenje prigovora. Upravno vijeće može:
· odbaciti prigovor kao nepravodoban ili podnesen od neovlaštene osobe 
· odbiti prigovor kao neosnovan i potvrditi rezultate upisa
· prihvatiti prigovor i izmijeniti rezultate upisa. 


Odgovor na prigovor u pisanom obliku roditelju/udomitelju ili skrbniku dostavlja se u zatvorenoj kuverti putem pošte. Odluka Upravnog vijeća je konačna.

Upravno vijeće Vrtića donosi Konačnu listu upisa javnom objavom, odnosno objavom na oglasnoj ploči i  mrežnoj stranici dječjeg vrtića https://vrtic-leptir.vrpolje.hr/ 


Članak 9.
Međusobna prava i obveze roditelja odnosno skrbnika i Dječjeg vrtića utvrdit će se i urediti Ugovorom o pružanju usluga.
Ugovor o pružanju usluga potpisuju oba roditelja odnosno skrbnika, osim u slučaju kad jedan roditelj odnosno skrbnik ostvaruje roditeljsku skrb.
Ugovor o pružanju usluga zaključuje se u pisanom obliku u roku od najviše pet dana od dana objave Konačne liste o upisu djece u Dječji vrtić.

                                                                                           Predsjednica Upravnog vijeća
                                                                                            Suzana Bilić Vardić, prof. v.r.

